Πέτρος ντε Μονφόρ

Ο Πέτρος ή Πίερς ντε Μονφόρ, αγγλ.: Peter or Piers de Montfort (π. 1205 – 4 Αυγούστου 1265) από το Κάστρο Μπόντεσερ (Beaudesert) ήταν Άγγλος μεγιστάνας, στρατιωτικός και διπλωμάτης. Είναι το πρώτο άτομο που καταγράφεται ότι προήδρευσε τού Κοινοβουλίου ως parlour ή prolocutor, ένα αξίωμα που σήμερα είναι γνωστό ως Ομιλητής τής Βουλής των Κοινοτήτων. Ήταν ένας από εκείνους που εξελέγησαν από τούς βαρόνους, για να τούς εκπροσωπήσουν κατά τη διάρκεια τής συνταγματικής κρίσης με τον Ερρίκο Γ΄ το 1258. Αργότερα ήταν κορυφαίος υποστηρικτής τού Σίμωνα Ε΄ ντε Μονφόρ 6ου κόμη τού Λέστερ, εναντίον τού βασιλιά. Τόσο αυτός, όσο και ο Σίμων Ε΄ ντε Μονφόρ, σκοτώθηκαν στη Μάχη τού Ήβσχαμ στις 4 Αυγούστου 1265.

 Ο βίος του 
Ο Πέτρος ντε Μονφόρ ήταν γιος τού Θέρσταν (Thurstan) ντε Μονφόρ (απεβ. 1216)  από μία κόρη τού Γουλιέλμου Α΄ ντε Κάντιλουπ (απεβ. 1239) από το Άστον Κάντιλουπ, στο Γουόρικσρ, και οικονόμος (steward) τού νοικοκυριού τού βασιλιά Ιωάννη.  

Η κύρια περιουσία τού Μονφόρ βρισκόταν στο κάστρο Μπόντεσερ κοντά στο Χένλι-ιν-Άρντεν, στο Γουόρικσιρ, το οποίο λέγεται ότι κτίστηκε από έναν προηγούμενο Θέρσταν ντε Μονφόρ (απεβ. π. το 1170) σε γη, που τού είχε παραχωρήσει ο θείος του, Ερρίκος ντε Νιούμπεργκ κόμης τού Γουόρικ . Το 1141 ο Θέρσταν ντε Μονφόρ έλαβε από τη βασίλισσα Ματθίλδη ένα διάταγμα, για μια αγορά που θα πραγματοποιείται στο κάστρο κάθε Κυριακή.   Πιστεύεται ότι ο Πέτρος ντε Μονφόρ ήταν αυτός, που έκτισε τον εσωτερικό περίβολο με πέτρα Beaudesert Castle, Warwickshire Retrieved 22 October 2013.: οι εργασίες λέγεται ότι ολοκληρώθηκαν τον Ιανουάριο τού 1216. 

Μετά το τέλος τού πατέρα του, η κηδεμονία τού Πέτρου ντε Μονφόρ παραχωρήθηκε από τον βασιλιά Ιωάννη στον παππού του, Γουλιέλμο Α΄ ντε Κάντιλουπ (απεβ. 1239),  και κατά τη διάρκεια αυτής τής περιόδου ο Μονφόρ ανέπτυξε μία διαρκή φιλία με τον θείο του, Γουόλτερ ντε Κάντιλουπ επίσκοπο τού Γούστερ από το 1238 έως το 1266.  Το 1236 πραγματοποίησε προσκύνημα στο Σαντιάγο ντε Κομποστέλα συνοδευόμενος από έναν άλλον θείο του, τον Γουλιέλμο Β΄ ντε Κάντιλουπ (απεβ. 1251).  Το 1242 ακολούθησε τον Ερρίκο Γ΄ σε μία εκστρατεία στο Πουατού.  Σε κάποια προηγούμενη ημερομηνία, συμμετείχε σε ένα απαγορευμένο τουρνουά στο Κέιμπριτζ, με αποτέλεσμα ο βασιλιάς να τού πάρει τις γαίες του. Αυτές επιστράφηκαν το 1245. 

Το Μπόντεσερ απείχε μόλις εννέα μίλια από το Κένιλγουορθ, το οποίο από το 1244 και μετά ήταν η βάση τού Σίμωνα Ε΄ ντε Μονφόρ, 6ου κόμη τού Λέστερ . Σύμφωνα με τον Κάρπεντερ, πιθανότατα αυτή η εγγύτητα έφερε τον Μονφόρ στον κύκλο τού κόμη.  Ήταν μάρτυρας σε έναν αριθμό από καταστατικά τού κόμη, και στις αρχές τού φθινοπώρου τού 1248 βρισκόταν στην ακολουθία του, ενόσω ο κόμης ήταν σενεσάλης στη Γασκώνη. Είχε επιστρέψει στην Αγγλία το 1251, όταν τού δόθηκε η επιμέλεια τού Κάστρου Χόρστον στο Ντέρμπισιρ, αλλά το 1253 είχε επιστρέψει στη Γασκώνη. 

Ο Μονφόρ συνόδευσε τον γιο τού βασιλιά, τον μελλοντικό Εδουάρδο Α΄, στην Ισπανία, όταν εκείνος νυμφεύτηκε την Ελεονώρα τής Καστίλης το καλοκαίρι τού 1254,  και στις 19 Σεπτεμβρίου τού ίδιου έτους ενήργησε ως εγγυητής στο Μπορντώ για τα χρέη τού βασιλιά. Για τα επόμενα δύο χρόνια στάλθηκε σε διπλωματικές αποστολές από τον Ερρίκο Γ΄. Ωστόσο, η εξωτερική του υπηρεσία φαίνεται να έληξε το 1257, οπότε ήταν μέλος τού βασιλικού συμβουλίου, έλαβε διορισμό στα Ουαλικά Σύνορα,   και υπηρέτησε ως ύπατος σερίφης τού Στάφορντσιρ  και τού Σρόπσιρ.
δεξιά|μικρογραφία|350x350εσ|Απεικόνιση τού τέλους τού Σίμωνα Ε΄ ντε Μονφόρ στο Ήβσχαμ, στην οποία μάχη σκοτώθηκε επίσης ο Πέτρος ντε Μονφόρ

 Οικογένεια 
Ο Μονφόρ νυμφεύτηκε την Αλίκη Ώντλεϋ, κόρη τού Ερρίκου Ώντλεϋ, και απέκτησε δύο γιους, τον Πέτρο και τον Ροβέρτο. 

Ο μεγαλύτερος γιος του, ο:
 Πέτρος ντε Μονφόρ (απεβ. πριν από τις 4 Μαρτίου 1287), τον διαδέχθηκε.  Στις 28 Ιουνίου 1267 ο Ερρίκος Γ΄ τού έδωσε χάρη για «όλες τις παραβάσεις κατά τη διάρκεια τής αναταραχής στο βασίλειο»,  και τελικά ανέκτησε μέρος των γαιών τού πατέρα του.   Νυμφεύτηκε τη Μωντ ντε λα Μέιρ (Mare), κόρη του σερ Ερρίκου ντε λα Μέιρ (απεβ. το 1257), από το Άστηντ τού Σάρεϋ, με την οποία απέκτησε έναν γιο, τον Ιωάννη, και δύο κόρες, την Ελισάβετ και την Αλίκη:  
 Ιωάννης, βαρόνος Μονφόρ (απεβ. πριν από τις 11 Μαΐου 1296). Το 1280 ο πατέρας του τον νύμφευσε με τη σύζυγο τού Εδουάρδου Α΄, Ελεονώρα τής Καστίλης.   Ο Ιωάννης ντε Μονφόρ κλήθηκε στο Κοινοβούλιο στις 24 Ιουνίου 1296 με διάταγμα που απευθύνθηκε στον Johanni de Monte Forti, «με το οποίο θεωρείται ότι έγινε λόρδος Μονφόρ».  Πριν από τις 28 Μαρτίου 1287  νυμφεύτηκε την Αλίκη ντε λα Πλανς (Plaunche), κόρη τού Γουλιέλμου ντε λα Πλανς, με την οποία απέκτησε έναν γιο και κληρονόμο, τον Ιωάννη ντε Μονφόρ 2ο βαρόνο Μονφόρ (1291 – 24 Ιουνίου 1314), ο οποίος συμμετείχε στη θανάτωση τού ευνοουμένου τού βασιλιά Εδουάρδου Β΄, Πίερς Γκάβεστον, για το οποίο τελικά έλαβε χάρη. Σκοτώθηκε στη Μάχη τού Μπάνοκμπερν, αποβιώνοντας άγαμος και χωρίς απογόνους, και τον διαδέχθηκε ο νεότερος αδελφός του, Πέτρος ντε Μονφόρ 3ος βαρόνος τού Μονφόρ (απεβ. πριν από τις 24 Ιανουαρίου 1370), που επίσης απεβίωσε χωρίς νόμιμους άρρενες απογόνους, History of the Speakership Retrieved 23 October 2013. οπότε η βαρονία -που δημιουργήθηκε με διαταγή- έπεσε σε εκκρεμότητα μεταξύ των δύο αδελφών του.  
 Ελισάβετ, παντρεύτηκε τον Γουλιέλμο Μόνταγκιου 2ο βαρόνο Μόνταγκιου, και απέκτησε τέσσερις γιους και επτά κόρες, συμπεριλαμβανομένων τού Γουλιέλμου 1ου κόμη τού Σόλσμπερι, τού Σίμωνα, διαδοχικά επισκόπου τού Γούστερ και επίσκοπου τού Ήλυ, τής Ελισάβετ ηγουμένης τής μονής Χάλιγουελ, και των Μωντ και Ισαβέλλας, διαδοχικά ηγουμενισσών τού αβαείου Μπάρκινγκ.
 Αλίκη, παντρεύτηκε αρχικά τον Γουόρεν ντε Λάιλ (Lisl) (απεβ. πριν από τις 7 Δεκεμβρίου 1296), και απέκτησε τον Ροβέρτο ντε Λάιλ 1ο βαρόνο Λάιλ (απεβ. στις 4 Ιανουαρίου 1343), και στη συνέχεια τον Ροβέρτο ΦιτςΓουόλτερ 1ο βαρόνο ΦιτςΓουόλτερ . 
 Ροβέρτος

 Σημειώσεις 

 Αναφορές 
 Carpenter, D.A. (2004). "Montfort, Peter de (c.1205–1265)". Oxford Dictionary of National Biography (online ed.). Oxford University Press.



 Holden, B.W (2004). "Cantilupe, William (I) de (d. 1239)". Oxford Dictionary of National Biography (online ed.). Oxford University Press.





Κατηγορία:Άγγλοι ευγενείς